**Hodnotiaca správa výchovy k ľudským právam II. stupeň**

**za školský rok 2022/2023**

Vo výchove a vzdelávaní k ĽP  ľudským právam v základných školách je potrebne vymedziť základné pojmy a zručnosti, ktoré by si mal žiak osvojiť až po úroveň aplikácie prostredníctvom interaktívneho zážitkového učenia. Účelom dosiahnutia cieľov výchovy k ľudským právam je, aby žiaci rozumeli najdôležitejším pojmom v tejto oblasti a osvojili si ich ako hodnoty, ktoré budú usmerňovať ich správanie.

Výchovu k ľudským právam v triede a škole je potrebné usmerňovať tak, aby sa stala integrálnou súčasťou celoživotného procesu podpory a ochrany ľudských práv, aby podporila hodnotu človeka ako ľudského jedinca a rozvoj medziľudských vzťahov v demokratickej občianskej spoločnosti.

Na druhom stupni sme postupovali podľa vypracovaného plánu práce koordinátora pre ľudské práva a jednotlivé aktivity boli zverejnené na webovej stránke školy. Úlohou každého triedneho učiteľa bolo v určenom termíne zrealizovať aktivity zamerané na ľudské práva a následne ich vyhodnotiť.

Obsahom práce bolo osvojenie všeobecných poznatkov a vedomosti. Pochopenie pojmov poznatkov a následná aplikácia do každodenného života.

**Hlavné metódy a formy práce sme zamerali na:** rozhovory, prácu s internetom, nástenky, monitorovanie správania žiakov a dodržiavanie práv.

Učitelia viedli žiakov k pochopeniu podstaty pojmov ,ako sú sloboda, tolerancia, čestnosť a pravda. Triednické hodiny boli dôležitým krokom pri ovplyvňovaní atmosféry školy v prospech v prospech ľudských práv. Taktiež sa chcem poďakovať p. učiteľke Kontrošovej a všetkým triednym učiteľom za výstupy z aktivít, ktoré sme vystavovali na nástenke ľudských práv. Práva detí tvoria súčasť ľudských práv. Ochrana ľudských práv je dôležitá pre každého človeka, osobitne pre takého, ktorý z akýchkoľvek dôvodov potrebuje pomoc a ochranu pri ich uplatňovaní. Potreba zabezpečiť dieťaťu osobitú starostlivosť bola zakotvená a zvýraznená v rôznych významných medzinárodných dokumentoch osobitne v najzávažnejšom dokumente na zabezpečenie ochrany práv detí v Dohovore OSN o právach dieťaťa.

Huncovce: 21.06.2023 Vypracoval: Mgr. Štefan Šromovský